cyanic-selkie/wikianc huggingface dataset:
মসিহউদ্দিন শাকের
প্রাথমিক জীবন
আজিমপুর ওয়েষ্টার্ন বিদ্যালয়ে পড়ার মধ্য দিয়ে তার প্রাথমিক শিক্ষা শুরু হয়। পঞ্চম শ্রেণিতে বাবার মৃত্যুর কারণে পরিবারে আর্থিক অস্বচ্ছলতা দেখা দিলে তিনি দাদার বাড়ি ময়মনসিংহের গফরগাঁওয়ের দিঘায় চলে যান ও সেখানে ৮ম শ্রেনী পর্যন্ত পড়াশুনা করেন। পরে তিনি মামার বাড়ি কিশোরগঞ্জ চলে যান ও আজিমউদ্দিন উচ্চ বিদ্যালয়ে ভর্তি ও সেখান থেকে ১৯৬৩ সালে এসএসসি পরীক্ষায় উর্ত্তীর্ণ হন। পরে তিনি ঢাকা কলেজে ভর্তি হন। সেখান থেকে প্রাক-প্রকৌশল কোর্স (পদার্থ, রসায়ন, জীববিজ্ঞান) শেষ করে বুয়েটে ভর্তি হন ও সেখান থেকে থেকে তিনি স্থপত্য প্রকৌশল পাশ করেন।
গগণবেড়
গগণবেড় বা পেলিক্যান বিভিন্ন জলাশয় এবং উপকূলীয় অঞ্চলে দেখতে পাওয়া যায় মাছ এদের প্রধান খাদ্য। এরা দলবদ্ধ থাকতে পছন্দ করে। শিকার করতে এবং ভ্রমণ করতে দেখা যায় একসঙ্গে। প্রজননকালে একটি বিশাল এলাকা জুড়ে এরা বাস্থান স্থাপন করে এবং আলাদাভাবে বংশবৃদ্ধি করলেও এরা দলগত থাকে। সাদা রংয়ের পেলিক্যানদের ক্ষেত্রে দেখা যায়, তারা মাটিতে বাসা বাঁধে এবং বাদামী বা ধূসর পেলিক্যানদের দেখা যায় উঁচু গাছে বাসা বাঁধে।
মসিহউদ্দিন শাকের
কর্মজীবন
তিনি স্থপত্য প্রকৌশলে পাশ করে সরকারী চাকরি দিয়ে কর্মজীবন শুরু করেন। চাকরিতে সমস্যা হওয়ায় তিনি চাকরিটি ছেড়ে দিয়ে একটি একটি ফার্মে চাকরি শুরু করেন ও পরে চলচ্চিত্র বানানোর কাজ শুরু করলে সেই চাকরিটি ছেড়ে দেন।
গগণবেড়
সাদা রংয়ের পেলিক্যানদের ক্ষেত্রে দেখা যায়, তারা মাটিতে বাসা বাঁধে এবং বাদামী বা ধূসর পেলিক্যানদের দেখা যায় উঁচু গাছে বাসা বাঁধে।
মসিহউদ্দিন শাকের
কর্মজীবন
মসিহউদ্দিন শাকের ১৯৭৫ সালে ফিল্ম সোসাইটির একটি পত্রিকায় লিখতেন, সেই পত্রিকার সদস্য ছিলেন আরেক পরিচালক শেখ নিয়ামত আলী। সেখান থেকে তাদের মধ্যে পরিচয় হয়। ১৯৭৯ সালে তিনি সরকারি অনুদান নিয়ে শেখ নিয়ামত আলীর সাথে সূর্য দীঘল বাড়ী নির্মাণ করেন। যেটি ৮টি জাতীয় চলচ্চিত্র পুরস্কার লাভ করে। তবে আর্থিক সমস্যার কারণে তিনি আর কোন চলচ্চিত্র নির্মাণ করতে পারেন নি।
গগণবেড়
পেলিক্যান বা গগণবেড় পাখিরা নিপীড়িত হয়ে বিলুপ্তির পথে যার নেপথ্যে রয়েছে এদের অর্থনৈতিক গুরুত্ব এবং মানুষের বিনোদনমূলক কর্মকান্ড।
ব্যুৎপত্তি
পেলিক্যান শব্দটির উৎপত্তি হয়েছে প্রাচীন "পেলেকিজ" শব্দটি থেকে যার অর্থ "কুড়াল" বা "কুঠার"। পূর্বে এই শব্দটি দ্বারা কাঠঠোকরা এবং গগণবেড় দুটোকেই বোঝানো হতো।
পেলিক্যানাস গণটি সর্বপ্রথম ব্যবহার করেন বিজ্ঞানী কার্ল লিনিয়াস । তাঁর বই "সিস্টেমা ন্যাচুরি"  এর দশম মুদ্রণে উল্লিখিত হয়, সোজা ঠোঁট যা বাকানো সম্মুখ অংশে, সোজা নাক, চামড়াসহ জোরা লাগানো আঙ্গুল বিশিষ্ট যেসব পাখি রয়েছে, তারাই পেলিক্যান গণের অন্তর্ভুক্ত। তাই সেসময়ে ধরে নেয়া হতো, গ্যানেট, বুবি, করমোরান্ট এরাও পেলিক্যান গণের অন্তর্ভুক্ত।
শ্রেণীবিন্যাস
পেলিকেনিডি গোষ্ঠী সর্বপ্রথম পরিচিতি পায় পেলিক্যানিয়া নামে। এই নামটি ১৮১৫ সালে দেন বহুবিজ্ঞাতী কন্সট্যান্টাইন স্যামুয়েল র্যাফিনেস্ক। এবং এই পেলিক্যান নাম থেকেই পেলিক্যানিফর্মিস বর্গের নামকরণ হয়। ক্রান্তিয় পাখী, গয়ার, বুবি, গ্যানেট, করমোরান্ট এই পাখিদের পূর্বে পেলিক্যানিফর্মিস বর্গের অন্তর্ভুক্ত করা হতো। পরে এদের ভিন্ন বর্গ, ফিথোন্টিফোর্মিসের তালিকাভুক্ত করা হয়। কোদালী বক, আইবিস, হেরন এরা আবার পেলিক্যানিফর্মেস বর্গের অন্তুর্ভুক্ত। হ্যামারকপ এবং সুবিল পাখিরা এডেলফোট্যাক্সন পেলিক্যানদের সঙ্গে। যদিও, এখানেও কিছু সন্দেহ রয়েছে ব্যাপারে বিজ্ঞানীদের মধ্যে।
পেলিক্যানের যে প্রাচীন জীবাশ্ম পাওয়া যায় তা অনেকটাই বর্তমান বিলকেট কারুন হ্রদ তৈরির সময় পাওয়া কিছু জীবাশ্মের সঙ্গে মেলে। বিলকেট কারুন হ্রদ ইজিপ্টের ওয়াদি এল রিতান নামক জায়গায় অবস্থিত। ওয়াদি এল রিতান থেকে উদ্ধারকৃত জীবশ্ম ইওসিন যুগের, গণ ইওপেলিক্যানাস।
পেলিক্যানদের সঙ্গে মিল সম্পন্ন নিকটস্থ পাখি, হ্যামারকপ এবং সুবিল পাখি। থাম্ব|হ্যামারকপ পাখি|280x280পিক্সেল বাম|থাম্ব|336x336পিক্সেল|সুবিল পাখি
জীবিত প্রজাতি
থাম্ব|211x211px|ড্যালমাটিয়ান পেলিক্যান পেলিক্যানদের যে আটটি জীবিত প্রজাতি রয়েছে, তাদের দুটি ভাগে বিভক্ত করা হয়ে থাকে। একদল, যারা মাটিতে বাসা বাঁধে এবং ধবধবে সাদা পালকের, যেমন, অস্ট্রেলিয়ান, ড্যালমাটিয়ান এবং আমেরিকান পেলিক্যান। আরেকটি দল, যারা উঁচু গাছে বাসা বাঁধে এবং বাদামী বা ধূসর পালকের, যেমন, পেরুভিয়ান পেলিক্যান। বাদামী এবং পেরুভিয়ান পেলিক্যান প্রজাতিদের সমজাতীর ধরে নেয়া হতো, তবে উপ- গণ, লেপ্টোপেলিক্যানাসের মাধ্যমে তাদের ভিন্নতা করা হয়। যদিও, দুটি প্রজাতির মিল রয়েছে তাদের বাহ্যিক বৈশিষ্ট্য এবং বাসা বাঁধার ক্ষেত্রে। থাম্ব|পেরুভিয়ান পেলিক্যান|221x221px
বিস্তারিত
গগণবেড় একটি বড় চঞ্চুযুক্ত পাখি যার উপরের চোয়ালে রয়েছে একটি হুকের মতো আকৃতি। এদের নিচের চোয়ালে রয়েছে একটি বিশাল থলে আকৃতি। এই সুগঠিত চোয়াল এবং তার সাথে যুক্ত পেশি তাদের সহজে খাদ্যগ্রহণে সহায়তা করে থাকে। খাবার সংগ্রহের পাশাপাশি তারা পানি সঞ্চিত রাখে এই থলেতে। এদের রয়েছে একটি সুউচ্চ গ্রীবা এবং সাতাঁরের উপযোগী পায়ের পাতা।
গগণবেড় বেশ ভারী একটি পাখি বলেই এরা সহজেই পানিতে ভেসে থাকতে সক্ষম। এদের শরীরে রয়েছে বায়ুথলি যা তাদের ভাসতে সহায়তা করে। এদের লেজটি ছোট এবং চৌকনা বিশিষ্ট। এদের ডানা বিশালাকৃতির যা তাদের দ্রুত শিকার ধরতে সহায়ক। তাছাড়া, এদের রয়েছে ৩০-৩৫টি বড় আকৃতির পালক যা তারা উঁড়ার সময় কাজে লাগায়। থাম্ব|সাদা পেলিক্যান
গগণবেড়ের পুরুষ প্রজাতি আকারে বড় হয়ে থাকে এবং তাদের ঠোঁটটিও তুলনামূলক বড় হয়ে থাকে। বাদামী পেলিক্যান ক্ষুদ্র আকৃতির হয়ে থাকে। কমবয়সী পেলিক্যান গড়ে ২.৭৫ কেজি বা ৬.১ পাউন্ডের মতো হয়ে থাকে। তখন এদের গড় উচ্চতা হয় ১.০৬ মিটার বা সাড়ে তিন ফুট। ডানা হতে পারে ১.৮৩ মিটার বা ৬ ফুট। তবে এদের ডানা সর্বোচ্চ তিন মিটার পর্যন্ত লম্বা হতে পারে।
ধারণা করা হয়, ড্যালমাটিয়ান পেলিক্যান সবচেয়ে বড় গগণবেড়ের সব প্রজাতির মধ্যে। এদের ভর ১৫ কেজি, উচ্চতা ১.৮৩ মিটার এবং ডানা হতে পারে সর্বোচ্চ ৩ মিটার অবধি। অন্যদিকে, অস্ট্রেলিয়ান প্রজাতির পেলিক্যানের পুরুষ পাখিদের ঠোঁট ০.৫ পর্যন্ত  লম্বা হতে পারে যা সব পাখিদের মধ্যে সর্বোচ্চ।
পেলিক্যান প্রজাতির পাখিদের সাধারণত পালক সাদা হয়ে থাকে তবে ব্যতিক্রম হলো বাদামি এবং পেরুভিয়ান গগণবেড় প্রজাতি। এদের চঞ্চুথলি, মুখমন্ডলীয় রং উজ্জ্বল রং ধারণ করে প্রজনন ঋতুর শুরুতে। ক্যালিফোর্নিয়ায় পেলিক্যানের একটি উপপ্রজাতি প্রজনন ঋতুতে এদের চঞ্চুথলির রং বাদামী থেকে উজ্জ্বল লাল রং ধারণ করে। ডিমপাড়ার পর এদের চঞ্চু ফ্যাকাশে হলদেটে রং ধারণ করে এবং পেরুভিয়ান গগণবেড়ের চঞ্চুথলি নীল রং ধারণ করে। আমেরিকান সাদা পেলিক্যান পাখিরা প্রজনন ঋতুতে এদের ঠোঁটে একটি স্ফীতি তৈরি করে যা ডিমপাড়ার পর ঝরে পড়ে। থাম্ব|[[বাদামি গগণবেড়]]
জন্মের পর গগণবেড় ছানাদের পালক গাঢ় রংয়ের হয়ে থাকে। সদ্য জন্মানো গগণবেড় ছানাদের পালক থাকে না এবং গোলাপী বর্ণের শরীর হয়। ৪-১৪ দিনের মাথায় এদের গায়ের বর্ণ ধূসর থেকে কালো হতে পারে। ধীরে ধীরে তাদের শরীর সাদা বা ধূসর কচি পালকের সূচনা ঘটে।
বায়ু থলি
১৯৩৯ সালে বাদামী গগণবেড়ের শারীরবৃত্তীয় ব্যবচ্ছেদ করে জানা যায় গগণবেড়দের পালকের অঙ্কীয় তলে বায়ুথলি রয়েছে। এদের বায়ুথলি গলা, বুক এবং ডানাতে ও হাড্ডিতেও বিস্তার লাভ করেছে। বায়ুথলি শ্বাসতন্ত্রের পথের সঙ্গে যুক্ত রয়েছে। গগণবেড় তাদের বায়ুথলি প্রসারিত রাখে এপিগ্লটিসের মাধ্যমে বাতাসকে আটকে।
মূলত, গগণবেড়দের পানিতে ভেসে থাকতে সাহায্য করে বায়ুথলি। শিকার করার সময় বায়ুথলি পেলিক্যানের ভারসাম্য রক্ষায় সাহায্য করে। তাছাড়া, বায়ুথলি তাদের শরীরের তাপের তারতম্য বজায় রাখতে এবং উঁড়তে সাহায্য করে থাকে।
সৌদি আরবে টেলিযোগাযোগ
১৯২৬ সালে রাজ্যের প্রথম দিকে ডাক, টেলিফোন এবং টেলিগ্রাফ অধিদপ্তর (পিটিটি) প্রতিষ্ঠার পর থেকে সৌদি আরবে টেলিযোগাযোগ বিকশিত।
গগণবেড়
বিস্তার এবং বাসস্থান
পেলিক্যানদের এন্টার্টিকা ছাড়া পৃথিবীর প্রায় সব মহাদেশেই পাওয়া যায়। তারা প্রাথমিকভাবে গ্রীষ্মমন্ডলীয় অঞ্চলে অবস্থান করে তবে প্রজননের জন্যে অক্ষ্যাংশের ৪৫° দক্ষিণ এবং ৬০° উত্তরে অবস্থান করতে পারে। এরা মূলত অন্তর্দেশীয় এবং উপকূল অঞ্চলে অবস্থান করে। মেরু অঞ্চল, গভীর সমুদ্র, মহাসাগরীয় দ্বীপ (গ্যালাপ্যগোস আইলেন্ড ব্যতীত), দক্ষিণ আমেরিকার অন্তর্দেশীয় জলাশয়, পূর্ব উপকূল এবং আমাজন নদীর দক্ষিণ অঞ্চলের দিকে পাওয়া যায় না।<mapframe latitude="-27.916767" longitude="136.230469" zoom="2" width="200" height="139" text="অস্ট্রেলিয়া মহাদেশ" align="right" />
সৌদি আরবে টেলিযোগাযোগ
ইতিহাস
ডাক, টেলিফোন ও টেলিগ্রাফ অধিদপ্তর (পিটিটি) হল প্রথম সরকারী সংস্থা যা ১৯২৬ সালে বাদশাহ আব্দুল আজিজ আল-সৌদ ডাক ও টেলিযোগাযোগ পরিষেবা প্রদান ও নিয়ন্ত্রণের জন্য প্রতিষ্ঠা করেছিলেন। ১৯৩৪ সালে দেশে টেলিগ্রাফ পরিষেবা প্রদানের জন্য প্রথম মোবাইল ওয়্যারলেস স্টেশন আমদানি করে। একই বছরে, রাজ্যের শহর ও গ্রামকে সংযুক্ত করার জন্য টেলিফোন পরিষেবাও চালু করা হয়। ১৯৮৪ সালে দেশে প্রথম ফাইবার অপটিক নেটওয়ার্ক চালু হয়। যেখানে ১৯৯৫ সালে মোবাইল ফোন পরিষেবা চালু হয়েছিল।
টেলিফোন
টেলিফোন - ব্যবহৃত প্রধান লাইন: ০১১ ৪৬৩,৩৫০৭ (২০১১ - উৎস: ITU)
গগণবেড়
বিস্তার এবং বাসস্থান
নিউজিল্যান্ডের দক্ষিণ উপকূল থেকে পেলিক্যানের জীবাশ্ম পাওয়া গেছে যদিও বিজ্ঞানীদের ধারণা এগুলো "ভবঘুরে পেলিক্যান" প্রজাতির।
সৌদি আরবে টেলিযোগাযোগ
রেডিও
রেডিও সম্প্রচার স্টেশন: সকাল ৪৩, এফএম ৩১, শর্টওয়েভ ২ (১৯৯৮)
রেডিও: ৬.২৫ মিলিয়ন (১৯৯৭)
টেলিভিশন
টেলিভিশন সম্প্রচার স্টেশন: ১১৭ (১৯৯৭)
গগণবেড়
স্বভাব এবং বাস্তুসংস্থান
তাদের বক্ষপেশির কাছে আঁশযুক্ত স্তর রয়েছে যা ডানা শক্ত করে আটকে রাখে এবং উঁড়তে ও শিকার ধরতে সহায়ক। তারা ডানা ঝাঁপটে বা ধীর গতি বজায় রেখে প্রায় ৩০০০ মিটার বা তার বেশি উচ্চতায় উঁড়তে সক্ষম হয়। তখন তাদের ডানা ইংরেজি "V" এর মতো দেখায় যা তারা দূর-দুরান্তে (প্রায় ১৫০মিটার অবধি) খাদ্যের সন্ধানে ভ্রমণ করতে কাজে দেয়। তারা উড়োজাহাজের মতো "গ্রাউন্ড এফেক্ট" ব্যবহার করে জলাশয় বা পানির উপরের স্তরে পা টেনে টেনে দিয়ে উঁড়তে পারে পাশাপাশি উর্ধ্বটানের মাধ্যমে উপরে উঠতে পারে। পানির উপরের স্তর এবং ডানার মাঝে সৃষ্ট বল জোরালো হয় বলে তা উর্ধ্বটানে সহায়তা করে সেই সুবাদে তাদের অনেকটা শক্তি সঞ্চিত থাকে। থাম্ব|শিকারী পেলিক্যান
সৌদি আরবে টেলিযোগাযোগ
টেলিভিশন
টেলিভিশন: ৫.১ মিলিয়ন (১৯৯৭)
আইএসপি
ইন্টারনেট সার্ভিস প্রোভাইডার (ISPs): ২২ (২০০৫)
ইন্টারনেট ব্যবহারকারী: ৩০.২৫ মিলিয়ন, জনসংখ্যার ৯১% (২০১৮)
গগণবেড়
স্বভাব এবং বাস্তুসংস্থান
প্রাপ্তবয়স্ক পেলিক্যান পাখিরা নিজেদের ডানা ঝাঁপটে এবং চঞ্চুথলির মাধ্যমে একে অপরের সঙ্গে ভাবের আদান প্রদান করে থাকে। তারা আক্রমনাত্নক ভাব প্রকাশ করে ডানার মাধ্যমে প্রতিপক্ষকে ধাক্কা দিয়ে, প্রতিপক্ষের চঞ্চু কামড়ে অথবা ডানা ঝাঁপটে। থাম্ব|পেলিক্যানদের আক্রমণাত্নক স্বভাব
সৌদি আরবে টেলিযোগাযোগ
আইএসপি
দেশের কোড (শীর্ষ স্তরের ডোমেন): এসএ
সৌদি পোস্ট
গগণবেড়
স্বভাব এবং বাস্তুসংস্থান
প্রাপ্তবয়স্ক পেলিক্যান পাখিরা হট্টগোল করে শুধু যখন তারা একত্রে থাকে অন্যথায় তারা বেশ শান্ত প্রজাতির পাখি। প্রজনন ঋতুতেও তারা বেশ চুপচাপ থাকে।
সৌদি আরবে টেলিযোগাযোগ
ব্রডব্যান্ড ইন্টারনেট অ্যাক্সেস
২০১১ সালের হিসাবে, বর্তমানে সর্বাধিক ইন্টারনেট গতি ২০০ Mbit/s।
ইন্টারনেট সেন্সরশিপ
আগস্ট ২০০৯ সালে ওএনআই সৌদি আরবকে সামাজিক ইন্টারনেট সরঞ্জামের ক্ষেত্রে বিস্তৃত, রাজনৈতিক ক্ষেত্রে যথেষ্ট এবং নির্বাচনী সংঘাতের ক্ষেত্রে নির্বাচিত হিসাবে শ্রেণীবদ্ধ করেছে।
গগণবেড়
প্রজনন এবং জীবনকাল
পেলিক্যান সঙ্গলিপ্সু এবং বাসা বাঁধে দলবদ্ধভাবে। তাদের যুগল প্রজননকালে একগামিতা প্রকাশ করে এবং সে বাঁধনের প্রকাশ ঘটে বাসস্থানের এলাকা পর্যন্ত। এর বাহিরে তারা স্বাধীন পাখি হিসেবে থাকে।
স্থলে বসবাসকারী পেলিক্যানদের মিলনের বিষয়টি বেশ কৌতূহলোদ্দীপক।  একটি স্ত্রী পেলিক্যানের পেছনে কয়েকটা পুরুষ পেলিক্যান ছুঁটে বেড়ায় এবং তাদের প্রজনন  বাসনা প্রকাশ করে ঠোঁটের মাধ্যমে বিভিন্ন আকার-ইঙ্গিতের মাধ্যমে। তাদের প্রজনন প্রক্রিয়া একদিনেই শেষ হতে পারে। অন্যদিকে, গাছে বাসা বাঁধা পেলিক্যান প্রজাতির প্রজনন পদ্ধতি বেশ সহজ। অপেক্ষারত পুরুষ পেলিক্যান নিজেদের প্রচার করে স্ত্রী পেলিক্যান পাখিদের কাছে। পেলিক্যান প্রজাতি সেখানেই আবাস গড়ে যেখানে পর্যাপ্ত পরিমাণ মাছের উৎস থাকে। থাম্ব|পেলিক্যানের আবাসস্থল
সব প্রজাতির পেলিক্যান পাখিই ডিম পাড়ার ৩-১০ দিন আগে মিলন সম্পন্ন করে থাকে। নীড় বাঁধার জন্যে পুরুষ পেলিক্যান উপাদান সংগ্রহ করে এবং স্ত্রী পেলিক্যান সেটিকে আকার দেয়।
ডিমগুলো উপবৃত্তাকার এবং রূক্ষ গঠনের হয়। পেলিক্যান পাখি একসঙ্গে কমপক্ষে দুটি ডিম দিয়ে থাকে এবং কদাচিৎ ছয়টি হতে পারে। পুরুষ এবং স্ত্রী পেলিক্যান মিলেই ডিমে তা' দেয়ার কাজ করে যা ৩০-৩৫ দিন পর্যন্ত হতে পারে। ডিম ফুঁটে বাচ্চা বেরোনো সাফল্য প্রায় ৯৫% থাকে তবে জন্মের পর পুষ্টি চাহিদা পূরণে বড় ছানা ছোট ছানাটিকে খেয়ে সাবাড় করে ফেলতে পারে কয়েক সপ্তাহের মধ্যে। থাম্ব|পেলিক্যান এবং তার ছানা
জন্মদাতা এবং জন্মদাত্রী দুজনেই ছানাদের দেখভাল করে থাকে। তাদের উগড়ে দেয়া অপাচিত খাবার খেয়ে ছানারা পুষ্টি চাহিদা পূরণ করে তবে প্রায় সপ্তাখানিকের মাথায় পেলিক্যান ছানারা পিতা মাতার চঞ্চুথলি থেকে নিজেরাই খাবার সংগ্রহ করতে পারে। পেলিক্যান ছানাদের বেশ মজার একটি ভঙ্গি আছে যার মাধ্যমে তারা ভাব প্রকাশ করে, তবে তা ক্রোধ বলে ধারণা করা হলেও, সত্যি তাই কিনা এখনও স্পষ্ট নয় বিষয়টি। খাবার গ্রহণের পর পেলিক্যান ছানারা বৃত্তাকার পথে কিছুক্ষণ দৌঁড়ে থাকে। তখন তারা খুব জোরে চিৎকার করে এবং নিজেদের মাথা মাটিতে বা সামনে থাকা শক্ত কোনো বস্তুতে ঠুঁকে দেয় যার জন্যে তারা সল্প সময়ের জন্য জ্ঞান হারিয়ে ফেলে। এই উদ্ভট কান্ড প্রকাশ করে তারা বাকি ভাই বোনদের মা-বাবা থেকে খাদ্য গ্রহন করা থেকে বিরত রাখতে চায়।
স্থলে অবস্থানরত পেলিক্যান পাখিরা তাদের ছানাদের ডানার মাধ্যমে কাছে টেনে নেয় খাবার দেয়ার জন্যে। প্রায় ২৫ দিনের মাথায় পেলিক্যান ছানারা অন্য পেলিক্যান ছানাদের সঙ্গে মিশে যেতে পারে তবে তখনও জন্মদাতা তাদের ছানাদের চিহ্ণিত করে খাবার দেয়। ৬-৮ সপ্তাহের মধ্যে পেলিক্যান ছানারা সাঁতার করতে পারে, নিজেদের মতো আশপাশে ঘুরে বেড়াতে পারে এবং নিজেরাই খাবার গ্রহণ করতে পারে। জন্মের ১০-১২ সপ্তাহের ভেতরেই পেলিক্যানের সব প্রজাতি উঁড়তে পারে। তখন তারা তাদের মা- বাবার সঙ্গেই থাকে তবে স্বাধীন হয়েই থাকে। তিন থেকে চার বছরের মধ্যেই একটি পেলিক্যান প্রজননে সক্ষম হতে পারে। থাম্ব|পেলিক্যান ছানাদের খাদ্যভ্যাস
পেলিক্যান প্রজাতি গড়ে ১৫-২৫ বছর অবধি বাঁচতে পারে পরিবেশে। তবে বন্দিদশায় একটি পেলিক্যান ৫৪ বছর বেঁচে থাকার তথ্য পাওয়া গেছে।
পেলিক্যানদের প্রধান খাদ্য মূলত মাছ তবে মাঝে মাঝে তারা কিছু উভচর প্রাণী, কচ্ছপ, কবচর, পোকা, পাখি এবং কিছু ক্ষেত্রে স্তন্যপায়ী প্রাণীদেরও খেয়ে থাকে। আফ্রিকার গোলাপী পিঠের পেলিক্যান প্রজাতি মাছের পোনা থেকে প্রায় ৪০০ গ্রাম অবধি মাছ খেয়ে থাকে। সাদা পেলিক্যান বড় মাছ যা সাধারণত ৬০০ গ্রাম সেগুলো খেতে পছন্দ করে তবে ইউরোপের সাদা পেলিক্যান পাখি এক কেজির অধিক ভরের মাছ খেয়ে থাকে। উপকূলের কাছে যখন পানির উপরের স্তরে মাছ আসে তখন পেলিক্যান ছোঁ মেরে তাদের চঞ্চুথলির মাধ্যমে শিকার করে। ড্যালমাটিয়ান পেলিক্যান, চিতিঠুঁটি পেলিক্যান এবং গোলাপী পিঠের পেলিক্যান প্রজাতি একলা শিকার করতে পছন্দ করে। পেলিক্যানরা দলবদ্ধভাবে কাজ করে শিকার ধরার জন্যে। এমনকি, ড্যালমাটিয়ান পেলিক্যানরাও কর্মোরেন্টের সঙ্গে শিকার ধরে থাকে।
বড় মাছ শিকার করলে এরা প্রথমে মাছটিকে উর্ধ্বে ছুঁড়ে মারে এবং সরাসরি খাদ্যনালীতে মাছের মাথা নিক্ষেপ করে গলাধঃকরন করে। কিছু সময় দেখা যায়, শঙ্খচিল পেলিক্যানদের মাথা ঠুকরে খাবার নেয়ার চেষ্টা করছে। আবার যখন পেলিক্যান সুযোগ পায়, অন্য জলজ পাখিদের খাবার ছিনিয়ে নেয়। থাম্ব|খাদ্যরত পেলিক্যান
বাদামী পেলিক্যান অনেক উঁচু থেকে (প্রায় ২০‐৩০ মিটার) ডুব দিয়ে শিকার ধরে। মূলত এরা অ্যাঙ্কোভি ও ম্যনহাটন মাছের জন্যে এরকম করে থাকে। পেরুভিয়ান পেলিক্যানরাও এরূপ ডুব দেয় তবে আরেকটু কম উচ্চতা থেকে। অস্ট্রেলিয়ান এবং আমেরিকান পেলিক্যানরা আরও কম উচ্চতা থেকে শিকার করে থাকে। যেহেতু পেলিক্যান জলজ পাখি, তারা সচরাচর পানিতে সাঁতার কাটার সময়েই শিকার করে।
পেলিক্যানরা পাখিও খেয়ে থাকে। দক্ষিণ আফ্রিকায় কালো কর্মোরান্টের ডিম এবং বাচ্চা গ্রেট হোয়াইট পেলিক্যানদের প্রধান খাদ্য। এছাড়াও, তারা গ্যানেট, ঝুঁটিওয়ালা কর্মোরান্ট, কেল্প শঙ্খচিল, বড়টিকি পানচিল এবং আফ্রিকান পেঙ্গুইন খেয়ে থাকে। অস্ট্রেলিয়ান পেলিক্যানদের খাদ্যতালিকাটিও বেশ বড়। তারা অস্ট্রেলিয়ান ধবল ইবিস পাখি, ছোট এবং প্রাপ্তবয়স্ক পানকৌড়ি, ধূসর শঙ্খচিল খেয়ে থাকে। বাদামী পেলিক্যানরা ক্যালিফোর্নিয়ান কমন মুরে, ইবিস পাখির ডিম এবং সদ্য জন্মানো ইবিস খেয়ে থাকে। পেরুভিয়ান পেলিক্যানদের খাদ্য তালিকায় রয়েছে গার্নট, ধূসর পানকৌড়ি পাখি।
কিছু ক্ষেত্রে অস্ট্রেলিয়ান, পেরুভিয়ান এবং বাদামী পেলিক্যান পাখিরা নিজেদের ছানাদেরকেই খেয়ে থাকে। ইংল্যান্ডের সেইন্ট জেম্স পার্কে অস্থানীয় কিছু গ্রেট হোয়াইট পেলিক্যান স্থানীয় কবুতর গলাধঃকরন করতে দেখা গিয়েছে।
বর্তমান অবস্থা এবং সংরক্ষণ
ধারণা করা হয়, বাদামী এবং পেরুভিয়ান পেলিক্যানের সংখ্যা একত্রে ৬,৫০,০০০ যার মধ্যে ২,৫০,০০০ আমেরিকা এবং ক্যারিবিয়ানে পাওয়া যায় এবং ৪,০০,০০০ প্রজাতি রয়েছে পেরুতে। National Audubon Society -আমেরিকার তথ্য অনুযায়ী বাদামী পেলিক্যানের বর্তমান সংখ্যা ৩,০০,০০০ এর কাছে। বাদামী পেলিক্যানের সংখ্যা ১৯৫০-"৬০ এর দিকে নেমে আসে অতিরিক্ত ডিডিটি ব্যবহারের ফলে। ১৯৭০ এর দিকে আমেরিকার সরকার পেলিক্যান প্রজাতিকে হুমকির মুখে ঘোষণা করে। ১৯৭২ এর দিকে আমেরিকায় ডিডিটি ব্যবহারে নিষেধাঞ্জা জারি করার কারনে এদের সংখ্যা বৃদ্ধি শুরু করে এবং সবশেষ ২০০৯ এর দিকে পেলিক্যান প্রজাতিকে বিপন্ন প্রাণীর তালিকা থেকে বাদ দেয়া হয়।
পেরুভিয়ান পেলিক্যান প্রজাতিকে "প্রায় হুমকির মুখে" বলে ধারণা করা হয়। বার্ড লাইফ ইন্টারন্যাশনাল (BirdLife International ) এর তথ্য অনুসারে, পেরুভিয়ান পেলিক্যানের বর্তমান সংখ্যা প্রায় ৫,০০,০০০ এর বেশি যা পূর্বে আরও অনেক বেশি ছিল।নাটকীয়ভাবেই এই পেলিক্যান প্রজাতির সংখ্যা কমে যায় ১৯৯৮ এর এল নিনো  এর কারনে যা ভবিষ্যতেও ঘটতে পারে। সংরক্ষণের ক্ষেত্রে নিয়মিত তত্ত্বাবধান প্রয়োজন বিচরণ পরিধি জুড়ে, বিশেষ করে এল নিনোর পরবর্তী সময় থেকে। তাছাড়া, পেলিক্যানের আবাসভূমিতে মানুষের অবাধ বিচরণ নিয়ন্ত্রণে রাখতে হবে, তার সঙ্গে মৎস শিকারের বিষয়ে মানুষের আরও সচেতন হতে হবে। থাম্ব|পেরুভিয়ান পেলিক্যান
গোলাপী পৃষ্ঠের পেলিক্যান প্রজাতির সংখ্যা সর্বোচ্চ রয়েছে সাহারা-নিম্ন আফ্রিকা জুড়ে। উল্ল্যেখযোগ্য পরিবেশ দূষণ বা হুমকি না থাকায় এদের সংখ্যা হ্রাস পায় নি। যদিও,  হুমকি হতে পারে আফ্রিকার জলাবদ্ধতা এবং বাড়ন্ত অস্থিতিশীলতা। এই গোলাপী পৃষ্ঠের পেলিক্যান প্রজাতি স্থায়ী বিষক্রিয়া সহ্য করতে সক্ষম এবং গাছে বাসা বেঁধে জলাবদ্ধতা থেকে নিজেদের রক্ষা করতে পারে। থাম্ব|গোলাপী পৃষ্ঠ পেলিক্যান
আমেরিকান সাদা পেলিক্যানের সংখ্যা ২০০৫ সালে ছিল ১,৫৭,০০০ যা বর্তমানে তুলনামূলক অনেকটাই বৃদ্ধি পেয়েছে পূর্ব আমেরিকায় এবং হ্রাস পেয়েছে পশ্চিম আমেরিকায়। হ্রাস পাবার কারন হিসেবে ধরা হয় জলাভূমির নিষ্কাশন এবং বিনোদনমূলক উদ্দেশ্যে হ্রদ এবং নদীতে ব্যবহার।
বড় ধলা গগণবেড় প্রজাতির জনসংখ্যা সবচেয়ে বেশি আফ্রিকা এবং দক্ষিণ এশিয়া জুড়ে। সঠিক হিসেব জানা না গেলেও দ্রুত বেগে এদের জনসংখ্যা হ্রাসের কোনো তথ্য পাওয়া যায় নি। তাই, তারা নূন্যতম বিপগ্রস্থ বলে ধারণা করা হয়। তবে এদের সংখ্যা কমতে পারে জলাভূমি নিষ্কাশন, পরিবেশ দূষণ, মানুষের বিনোদনমূলক চাহিদা পূরণ এবং প্রজনন ক্ষেত্র বিনাসের মাধ্যমে।
ড্যালমাটিয়ান পেলিক্যানদের সংখ্যা ১৯ এবং ২০ শতকে প্রকটভাবে কমে দাঁড়ায় ১০,০০০ থেকে ২০,০০০ এর মধ্যে। মূখ্য হুমকি হলো শিকার, বিশেষ করে পূর্ব এশিয়াতে। এছাড়াও রয়েছে, এদের বিচরণক্ষেত্র ধ্বংস করে উপকূলবর্তী এলাকার "উন্নয়ন", বৈদ্যুতিক তাড়ে লেগে মৃত্যুবরণ, অতিরিক্ত মাছ ধরার ফলে খাদ্যশূণ্যতা সৃষ্টি। আইইউসিএন লাল তালিকা অনুযায়ী এরা হুমকির মুখে। বর্তমানে, মঙ্গোলিয়াতে ড্যালমাটিয়ান পেলিক্যান প্রায় বিপন্ন। আশার বাণী হলো, বর্তমানে, ইউরোপে ড্যালমাটিয়ান পেলিক্যান প্রজাতির বেশ কিছু উপনিবেশ বৃদ্ধি পেয়েছে এবং সবচেয়ে বড় উপনিবেশ রয়েছে গ্রিসের লেক প্রেসপাতে   সেখানে, সংরক্ষণের মাধ্যমে প্রজনন জোড়া বৃদ্ধি পেয়ে প্রায় ১৪০০ হয়েছে। থাম্ব|ড্যালমাটিয়ান পেলিক্যান
অস্ট্রেলিয়ান পেলিক্যানদের সংখ্যা ধারণা করা হয় প্রায় ৩,০০,০০০ থেকে ৫,০০,০০০ এর মতো। সার্বিকভাবে এদের সংখ্যা নির্ভর করে জলাভূমির অবস্থা এবং প্রজননের সফলতার উপর।
সংখ্যা নিয়ন্ত্রণ এবং বিঘ্নতা
পূরাচীনকাল থেকেই মানুষের ধারণা, পেলিক্যান পাখি মানুষের মৎস চাহিদা পূরণে বিঘ্ন ঘটায় যে কারনে তারা বহু আগে থেকেই নির্যাতনের শিকার হচ্ছে। ১৮৮০ সালে আমেরিকান ধলা পেলিক্যান (সাদা পেলিক্যান)-দের গদাঘাত করে বা গুলি করে ডিম এবং অল্পবয়সের পেলিক্যানদের নির্বিচারে হত্যা করা হয় পানি ব্যবস্থাপনা পরিকল্পনা এবং জলাভূমি নিষ্কাষণের জন্যে। এমনকি, একবিংশ শতকে আবারও পেলিক্যানদের হত্যা করা হয় কাটথ্রট ট্রাউট নামের এক প্রজাতি স্যালমন মাছ সংরক্ষণের উদ্দ্যেশ্যে। থাম্ব|কাটথ্রোট ট্রাউট
উনিশ শতকে বড় ধলা গগনবেড় প্রজাতি সামুদ্রিক পাখিদের ডিম এবং ছানা খেয়ে ফেলে যে কারনে পক্ষিমলসার তৈরিতে বিঘ্ন ঘটে তাই পক্ষিমলসার তৈরির ব্যবসায়ীরা বাধ্য হয় এদের বংশ নিয়ন্ত্রন করতে। এছাড়াও, গগনবেড়ের খাদ্যে পরিণত হবার কারনে দক্ষিণ আফ্রিকার সামুদ্রিক পাখি যথা ঝুঁটিওয়ালা গগনবেড় এবং উপকূলীয় গগনবেড় প্রজাতি হুমকির মুখে পড়ে গিয়েছে যে কারনে পেলিক্যানদের সংখ্যা নিয়ন্ত্রন করা জরুরি হয়ে পড়ে।
এর বাহিরে, মানবসৃষ্ট কারন বা আলোচিত্রদের উপস্থিতি পেলিক্যানদের বাসস্থানে অস্থিরতা সৃষ্টি করতে পারে যা তাদের উপনিবেশে বিরূপ প্রভাব ফেলে থাকে।
বিষক্রিয়া এবং দূষণ
১৯৫০ এবং ১৯৬০ এর দিকে উত্তর আমেরিকায় ডিডিটি ব্যবহারের কারনে বাদামী পেলিক্যানদের সংখ্যা তীব্রভাবে হ্রাস পায়। ডিডিটি এর বিপাক বা মেটাবলাইট ডিডিই খাদ্যচক্রে প্রবেশ করে যার জন্য পেলিক্যানসহ অনেক সামুদ্রিক পাখির ডিমের আস্তরন পাতলা হয়ে পড়ে এবং প্রজননে বিঘ্ন ঘটে। ১৯৭২ এর দিকে আমেরিকার সরকার ডিডিটি ব্যবসারে নিষেধাজ্ঞা প্রয়োগ করে যা পেলিক্যানসহ অন্য পাখিদের সংখ্যা বৃদ্ধিতে ভূমিকা রাখে।
১৯৬০ এর দিকে লুজিয়ানায় বাদামী পেলিক্যানের সংখ্যা হ্রাস পাওয়ায় ফ্লোরিডা থেকে ৫০০ পেলিক্যান আনা হয় পেলিক্যানের সংখ্যা নিয়ন্ত্রণের জন্যে। তবে, ১৯৭৫ এর এপ্রিল এবং মে মাসের মধ্যে তিনশতাধিক পেলিক্যান মারা যায় ক্ষতিকর কীটনাশক এনড্রিনের কারনে। ১৯৯০ সালে সালটন সী'র মাছ খেয়ে বটুলিজমে আক্রান্ত হয় প্রায় ১৪,০০০ পেলিক্যান যার মধ্যে ৭৫০০ ছিল আমেরিকান ধলা পেলিক্যান। ১৯৯১ সালে, ডায়াটম সিউডো নিশ্চিয়া সৃষ্ট নিউরোটক্সিক ডমোয়িক এসিড হেরিং জাতীয় মাছ এনকোভিতে জীবাণু ছড়ায় যা খেয়ে বাদামী পেলিক্যান এবং ব্রান্টস করমোরান্ট  এর সংখ্যা উল্ল্যেখযোগ্যভাবে হ্রাস পায়। থাম্ব|ডায়াটম- সিউডো নিশ্চিয়া জলচর পাখিরা তেল ক্ষরিত দূষণে অত্যন্ত সংবেদনশীল। ক্যালিফোর্নিয়া ফিশ এন্ড গেইম কমিশন (২০০৭ এ) ধারণা করে, বিগত বিশ বছরে তেল দূষণের কারনে প্রায় ৫০০-১০০০ বাদামী পেলিক্যান বিরূপভাবে প্রভাবিত হয়। সেন্টার ফর বায়োলজিক্যাল ডাইভারসিটি এপ্রিল ২০১০ এ ডিপ ওয়াটার হরাইজন তেলকূপ দূর্ঘটায় ক্ষতিগ্রস্থ প্রায় ৯৩২টি বাদামী পেলিক্যান উদ্ধার করা হয় যার সংখ্যা ধারণা করা হয় এর চেয়ে দশগুণ বেশি।
তাছাড়া, মাছ ধরার কাজে ব্যবহৃত হুক বা জালে আটকা পড়েও পেলিক্যান পাখিরা আঘাতপ্রাপ্ত হয়ে থাকে। মাছ ধরার বড়শি গিলে কিংবা বিভিন্ন ফিশিং লাইনের মাধ্যমে পেলিক্যানের গলা, চঞ্চুথলি কিংবা ডানা ক্ষতিগ্রস্ত হতে পারে যার ফলে ক্রমান্বয়ে তারা খোঁড়া হতে পারে বা মৃত্যু ঘটতে পারে। উত্তর আমেরিকা এবং অস্ট্রেলিয়াতে বিভিন্ন স্বেচ্ছাসেবীদের সংস্থা রয়েছে যা পেলিক্যানদের নিরাময় এবং পূর্ণবাসন করে থাকে।
পরজীবী এবং রোগ
কিছু পরজীবী রয়েছে যা পোষক নির্দিষ্ট। অসুস্থ পেলিক্যান সুস্থ পেলিক্যানদের আক্রান্ত করতে পারে উকুনের মাধ্যমে। পেলিক্যানদের চঞ্চুথলির উকুন, পায়াজিটেল্লা পেরালিস  চঞ্চুথলির ভেতর দিকে অবস্থান করে  প্রদাহ এবং রক্তক্ষরণ করাতে পারে।
ধর্ম, পুরাণ এবং সংস্কৃতি
প্রাচীন মিশরে পেলিক্যানদের মৃত্যু এবং পরকালের যোগসূত্র ভাবা হতো। সমাধি পূরাচীর এবং শবানুগমনে পেলিক্যানের চিত্র ব্যবহৃত হতো যাতে সাপ থেকে রক্ষা পাওয়া যায়। প্রাচীন মিশরে পেলিক্যানদের "হেনেট" বলতো এবং তাদের দেবী ভাবা হতো। থাম্ব|পেলিক্যান নিয়ে দেয়াল চিত্র
ইহুদি ধর্মে অন্য সামুদ্রিক পাখিদের মতো পেলিক্যানদের খাওয়া হয় না। পেলিক্যান খাদ্য হিসেবে গ্রহণ তাদের ধর্মে নিষিদ্ধ।
এন্ড্রিউ ল্যাং উদ্ধৃত একটি পুরাণ রয়েছে যেখানে অস্ট্রেলিয়ান পেলিক্যানদের সাদা এবং কালো পালকের কারন বর্ণিত করা হয়। ধারণা করা হতো, অস্ট্রেলিয়ান পেলিক্যানদের পালক আগে কালো রংয়ের ছিল। বন্যা থেকে মানুষদের রক্ষা করতে তারা একটি ডিঙ্গি নৌকা বানায়। তখন একটি কালো পেলিক্যান সাদা পেলিক্যানের প্রেমে পড়ে যায় যে তাকে এড়িয়ে পালিয়ে যায়। প্রতিশোধ নিতে সে যুদ্ধ ঘোষণা করে। সংখ্যায় দ্বিগুন হয়ে সাদা রং মেখে কালো পেলিক্যানের দল যখন যুদ্ধে যায়, অন্য পেলিক্যানরা এমন বিচিত্র সাদা-কালো বর্ণের পাখি দেখে তাদের মেরে ফেলে। ধারণা করা হয়, তার পর থেকেই সব পেলিক্যান প্রজাতিতে সাদা এবং কালো রংয়ের পালক সৃষ্টি হয়ে আসছে।
পেরুর মোশে সম্প্রদায় প্রকৃতিকে পূজা করতো এবং তাদের ধর্মীয় অনুশাসনের কারনে পশু পাখিদের সঙ্গে পেলিক্যানদের চিত্রে গুরুত্ব আরোপ করতো। বাদামী পেলিক্যানের সংখ্যা বেশি থাকায় আলকাট্রাজ আইল্যান্ড নাম দেয় স্প্যানিশরা। আলকাট্রাজ শব্দটি এসেছে আরবি আল- কুদোস থেকে। এর অর্থ পানি বহনকারী নৌযান যা মূলত পেলিক্যানদের চঞ্চুথলিকে বোঝায়। <mapframe latitude="39.427707" longitude="-2.504883" zoom="2" width="200" height="100" />
খ্রিস্টধর্ম
তেসরা বা চতুর্থ শতাব্দীর খ্রিস্টীয় উপদেশমূলক পাঠ্য দ্য ফিজিওলগাস  অনুযায়ী, পেলিক্যানেরা নিজেদের পোষ্য বড় হলে তাদের হত্যা করে এবং তিনদিন বিলাপ করে। এরপর, মা পেলিক্যান নিজের একাংশ আঘাত করে মৃত পোষ্যদের জীবন ফিরিয়ে আনে। তেমনি, ভারতে একটি লোককথা শোনা যায়। এক মা পেলিক্যান একদা তার পোষ্য হত্যা করে অনুতপ্ত হয়। তাই নিজের রক্ত দিয়ে সে পোষ্যদের জীবন পুনরুত্থিত করে। থাম্ব|পেলিক্যান নিয়ে পোস্টার
মধ্যযুগের ইউরোপীয় পুরাণ অনুযায়ী, পেলিক্যান পোষ্যদের প্রতি খুবই যত্নশীল। খাদ্য সংকটে থাকলে তারা নিজেদের স্তনে ক্ষত সৃষ্টি করে পোষ্যদের খাদ্যের যোগান দিত।
খ্রিস্ট ধর্মীয় সংগীত, আদোরো তে ডিভোট এর অন্তিম চরণে যিশুকে পেলিক্যান বলে অ্যাখায়িত করা হয় যার এক বিন্দু রক্ত পৃথিবী রক্ষা করতে পারবে।
লোককাহিনী প্রচলনের কারন
পেলিক্যান নিজেদের আঘাত করার কিছু কারন প্রকৃতিতে খুঁজে পাওয়া যায়। মূলত এরা নিজেদের চঞ্চুথলি সম্পূর্ণ খালি করতে নিজেদের আঘাত করে থাকে। আরও একটি কারন হলো, এরা বিশ্রাম নেবার সময় চঞ্চুথলি নিজেদের গায়ে রেখে থাকে। ড্যালমাটিয়ান পেলিক্যানদের চঞ্চুথলি প্রজননকালে রক্ত লাল বর্ণ ধারন করে এটিও একটি কারন হতে পারে পুরাণ জন্ম দেয়ার।
ঘোষকতা
পেলিক্যান আভিজাতিক চিহ্ন হিসেবে ব্যাপকভাবে ব্যবহৃত হয়ে থাকে। খ্রিস্টান ধর্ম মতে, পেলিক্যান যত্নশীল এবং আত্নত্যাগী এক অভিভাবকের প্রতীক। "পেলিক্যান ভালনিং" (পেলিক্যেনের ক্ষত) প্রতীক মূলত পেলিক্যানের বুকে ক্ষত সৃষ্টি করার ঘটনা তুলে ধরে এবং "পেলিক্যান ইন হার পিটি" ( পেলিক্যানের ধর্ম) প্রতীক একটি স্ত্রী পেলিক্যানকে বোঝায় যে তার সন্তানদের খাদ্যাভাব পূরণ করে নিজের রক্ত দিয়ে। থাম্ব|পেলিক্যান ইন হার পিটি
পর্তুগালের রাজা জন ২ পেলিক্যানের প্রতীক ব্যবহার করতো নিজ রাজত্বের সময় যা দিয়ে তিনি বোঝাতে চাইতেন, রাষ্ট্রের জন্যে তিনি প্রাণ দিতে পিছপা নন। তাছাড়া, পেলিক্যানের প্রতীক নানা দাতব্য সংস্থাতেও ব্যবহৃত হয়ে থাকে যেমন, কালদাস দা রাইহা হাসপাতাল  এবং রিয়েল দি তদোস অস সান্তোস হাসপাতাল  ,পর্তুগাল।
পেলিক্যানের প্রতীক মধ্যযুগের ধর্মীয় উৎসব 'ফিস্ট অফ কর্পাস ক্রিস্টি ' এর সঙ্গে সম্পৃক্ত।  ক্যামব্রিজ এবং অক্সফোর্ড বিশ্ববিদ্যালয় তাদের কলেজের নাম রাখে নিজেদের এবং ধর্মীয় এই উৎসবের নাম ঘিরে। যেমন, কর্পাস ক্রিস্টি কলেজ, ক্যামব্রিজ  এবং কর্পাস ক্রিস্টি কলেজ, অক্সফোর্ড  যেখানে, তাদের আনুষ্ঠানিক পোষাকে পেলিক্যানের প্রতীক রয়েছে।
বর্তমান চল
থাম্ব|লুসিয়ানা রাজ্যের সিলমোহরপেলিক্যান রোমানিয়ার জাতীয় পাখি। বাদামী পেলিক্যান তিনটি ক্যারিবিয় দেশের জাতীয় পাখি যেগুলো হলো, সেইন্ট কিট্স এন্ড নেভিস, বার্বাডোজ এবং সিন্ট মার্টিন। আমেরিকার লুসিয়ানা রাষ্ট্রের জাতীয় পাখি পেলিক্যান। রাষ্ট্রের পতাকা এবং রাষ্ট্রীয় সিলমোহরে লুসিয়ানায় পেলিক্যানের প্রতীক ব্যবহৃত হয় বিধায় লুসিয়ানাকে পেলিক্যান রাষ্ট্র বলা হয়ে থাকে। পর্তুগালের একটি ব্যাংক, মনটেপিয় সাদা পেলিক্যানের প্রতীক ব্যবহার করে থাকে।
১৯৯৬ সালে মুদ্রিত আলবেনিয়ার ১ লেকের কয়েনে পেলিক্যানের ছাপ দেখতে পাওয়া যায়। প্রকৃত তথ্য ভিত্তিক সাহিত্যের বই পেলিক্যান বুক্স  এ পেলিক্যানের নাম এবং ছবি ব্যবহৃত হয় যা পেঙ্গুইন বুক্স প্রকাশিত ছিল। প্যাকার কলেজিয়েট ইন্সটিটিউট    তাদের সিলমোহরে রয়েছে একটি মা পেলিক্যান যা তার ছানাদের খাইয়ে দিচ্ছে। এই সিলমোহর তারা ১৮৮৫ সাল থেকে ব্যবহার করে আসছে। থাম্ব|আলবেনিয় এক লেক পয়সা|191x191পিক্সেল
ইদি আমিন
ইদি আমিন (১৯২৪ – আগস্ট ১৬, ২০০৩) উগান্ডার তৃতীয় রাষ্ট্রপ্রধান যিনি ১৯৭১ সাল থেকে ১৯৭৯ সাল পর্যন্ত উগান্ডা শাসন করে। তিনি পূর্ববর্তী রাষ্ট্রপ্রধান মিল্টন অবোতেকে সরিয়ে ক্ষমতা দখল করেন। শুরুর দিকে সাধারণ উগান্ডাবাসী তাকে নিজেদের রক্ষকর্তা বলে মনে করতো। কিন্তু অল্পকিছুদিনের মধ্যেই আমিন তার রাজনৈতিক সমালোচকদের নিষ্ঠুরভাবে দমনের মাধ্যমে তাদের ধারণা ভুল প্রমাণ করেন। ইদি আমিনের সরকার সর্বপ্রথম যুক্তরাজ্যের সমর্থন অর্জন করেন,যেহেতু পূর্ববর্তী প্রেসিডেন্ট ওবোতে কমিউনিস্টপন্থী ছিলেন। প্রেসিডেন্ট আমিন ছিলেন খুবই হামবড়া স্বভাবের। তিনি নিজেকে তাবৎ পশু ও সমুদ্রের মৎসকুলের অধিশ্বর বলে দাবী করতেন। প্রথমিক শিক্ষা শেষ না করেয়া আমিন নিজেকে ডক্টরেট ডিগ্রিধারী হিসেবে দাবী করতেন। ক্ষমতায় এসে ইদি আমিন বাণিজ্যের উপর স্বদেশের নিয়ন্ত্রণ প্রতিষ্ঠা করার সিদ্বান্ত নেন। এর আগে ভারতীয়রা এবং ব্রিটিশরা উগান্ডার বাণিজ্য নিয়ন্ত্রণ করতো। আমিন ভারতীয়দের এবং ব্রিটিশদের উগান্ডা ত্যাগে বাধ্য করেন। হঠাৎ বণিক বনে যাওয়া উগান্ডিয়ানদের বাণিজ্যে পূর্ব অভিজ্ঞতা ছিল খুবই কম। তাই উগান্ডার পণ্যা সরবরাহ ব্যবস্থা ধসে পড়ে। আমিন উগান্ডার সবচেয়ে বড় রপ্তানিখাত কফির উপর রাষ্ট্রীয় নিয়ন্ত্রণ প্রতিষ্ঠা করেন।
মৃত্যু
২০০৩ সালের ২০শে জুলাই ইদি আমিনের স্ত্রীদের একজন, মদিনা, জানান যে, আমিন সৌদি আরবের জেদ্দার কিং ফাহাদ হাসপাতালে কোমায় সংজ্ঞাহীন ও মরণাপন্ন অবস্থায় রয়েছেন। তিনি উগান্ডার রাষ্ট্রপতি ইয়োয়েরি মুসাভেনির কাছে আবেদন জানান, যাতে আমিন দেশের মাটিতে মরতে পারেন। মুসাভেনি জবাব দেন, আমিন দেশে ফেরা মাত্র তার অপরাধের বিচার করা হবে।
এর এক মাস পরে ২০০৩ সালের ১৬ই আগস্ট আমিনের মৃত্যু হয়, এবং তাকে জেদ্দার রুয়াইস কবরস্থানে দাফন করা হয়।
সজল আলি
কর্মজীবন
সজলকে প্রথম দেখা যায়, ২০০৯ সালে জিও টিভির হাস্যরসাত্মক নাটক নাদানিয়ানের একটি পর্বে ছোট চরিত্রে। ২০১১ সালে এআরওয়াই ডিজিটালের পারিবারিক নাটক 'মেহমুদাবাদ কি মালকিন' অভিনয়ের জন্য প্রশংসিত হন। এরপর বিভিন্ন সফল ধারাবাহিকে প্রধান চরিত্রে অভিনয়ের মধ্যে দিয়ে তার জনপ্রিয়তা বাড়তে থাকে; এর মধ্যে রয়েছে কমেডি 'মহব্বত জায়ে ভর ম্যায়' (২০১২), রোমান্স ঘরানার 'সিতামগার' (২০১২), পারিবারিক কমেডি 'কুদ্দুসি সাহাব কি বিবাহ্' (২০১৩) এবং ড্রামা 'গুল-এ-রানা' (২০১৫)।     এছারাও কিশোর ড্রামা 'নানহি' (২০১৩), সাইকোলজিক্যাল ঘরানার 'সান্নাতা' (২০১৩), রিভেঞ্জ ড্রামা 'চুপ রহো' (২০১৪) এবং স্পিরিচুয়াল রোম্যান্সধর্মী 'খুদা দ্যাখ্ রাহা হ্যায়' (২০১৫) ইত্যাদিতে অভিনয়ের দরুন তিনি ব্যাপক পরিচিতির পাশাপাশি 'লাক্স স্টার অ্যাওয়ার্ড  ফর বেস্ট অ্যাক্ট্রেস' (সেরা অভিনেত্রীর জন্য লাক্স স্টার পুরস্কার) এর মনোনয়ন লাভ করেন।   'বেদ্দাদ' (২০১৩)  টেলিফিল্মে বিশেষ শিশু এবং 'জিন্দেগী কিতনি হাসিন হ্যায়' (২০১৬) ছবিতে উঠতি অভিনেত্রীর চরিত্রে অভিনয়ের জন্য তিনি সমালোচকদের প্রশংসা কুড়োন, এটিই তার প্রথম ফিচার ছবি।   সজল 'মম' ছবির মাধ্যমে বলিউডে পা রাখেন, ২০১৭ সালের হিন্দি ছবিটিতে তার বিপরীতে ছিলেন শ্রীদেবী।   সজল 'ও রঙরেজা'র জন্য থিম সংগীতও গেয়েছেন, এখানে সাসসি চরিত্রে দেখা যায় তাকে।
ব্যক্তিগত জীবন
সজল আলীর এক ভাই ও এক বোন রয়েছে। বোন সবুর আলিও একজন অভিনেত্রী। ২০১৭ তে সজলের মা রাহাত ক্যান্সারে মারা যান।  তিনি ২০২০ সালের মার্চে আহাদ রেজা মীরের সাথে বিবাহ বন্ধনে আবদ্ব হোন।
'জাম-দ্ব্যাংস-নাম-ম্খা'-দ্পাল-ব্জাং
সংক্ষিপ্ত জীবনী
'জাম-দ্ব্যাংস-নাম-ম্খা'-দ্পাল-ব্জাংয়ের পিতার নাম ছিল খোর-ত্শা-দা-রা এবং মাতার নাম ছিল খোর-মো-নোর-'দ্জোম । ঙ্গোর-এ-বাম-ছোস-ল্দান বৌদ্ধবিহারে নাম-ম্খা'-সাংস-র্গ্যাস  নামক সপ্তদশ ঙ্গোর-ছেন তাকে ভিক্ষুর শপথ দান করেন। তার উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন এবং 'জাম-ম্গোন-দ্পাল-ম্ছোগ-র্গ্যাল-ম্ত্শান নামক বাইশতম ঙ্গোর-ছেন। ১৬৭১ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের তেইশতম প্রধান হিসেবে নির্বাচিত হন ও পরের বছর মারা যান।
নব্য-নোয়ার চলচ্চিত্র
নব্য-নোয়ার চলচ্চিত্র আধুনিক চলচ্চিত্র ও অন্যান্য সৃষ্টিশীল ক্ষেত্রে দৃষ্ট একটি বিশেষ বর্গ। শব্দটির উৎস গ্রিক নিও (neo অর্থাৎ নতুন); এবং ফরাসি শব্দ নোয়ার (noir অর্থাৎ, কালো) শব্দ দুটি। মূলত ফিল্ম নোয়ার বর্গের উপাদানগুলিকে নিয়ে গঠিত হয়েছে এই বর্গটি। তবে ১৯৪০ ও ১৯৫০-এর দশকের ফিল্ম নোয়ার-এ অনুপস্থিত আপডেটেড থিম, বিষয়বস্তু, ধরন ও দৃশ্য উপাদান বা মাধ্যম এই ধারায় পরিলক্ষিত হয়ে থাকে।
ইতিহাস
১৯৪৬ সালে ফিল্ম নোয়ার (ফরাসি ভাষায় "কৃষ্ণ চলচ্চিত্র" বা "black film") শব্দটি সর্বপ্রথম ব্যবহার করেছিলেন সমালোচক নিনো ফ্র্যাঙ্ক। কিন্তু পরবর্তী কয়েক দশকে এই শব্দটি চলচ্চিত্রকার, সমালোচক বা চলচ্চিত্রমোদী কারোর দ্বারাই ব্যবহৃত হয়নি। ১৯৪০-এর দশকের প্রথম ভাগ থেকে ১৯৫০-এর দশকের শেষভাগ পর্যন্ত সময়কালটি ফিল্ম নোয়ার বর্গের ধ্রুপদী যুগ বলে পরিগণিত হয়। ফিল্ম নোয়ার মূলত আমেরিকান ক্রাইম ড্রামা বা মনস্তাত্ত্বিক থ্রিলার। এই বর্গে একাধিক সাধারণ থিম ও প্লট-পরিকল্পনা এবং অনেক বৈশিষ্ট্যপূর্ণ দৃশ্য উপাদান লক্ষিত হয়। এই ধারার চরিত্রদের প্রায়শই দ্বন্দ্ব্বরত অ্যান্টিহিরো রূপে দেখা যায়। তারা প্রতিকূল পরিস্থিতির শিকার হয় এবং হতাশা বা অবিশ্বাসবাদী নৈতিক ব্যবস্থার প্রেক্ষিতে নিজের পন্থা নির্বাচন করতে বাধ্য হয়। দৃশ্য উপাদানের মধ্যে রয়েছে লো-কি লাইটিং, আলোছায়ার চমকপ্রদ প্রয়োগ ও ক্যামেরার লক্ষ্যনীয় ব্যবহার।
১৯৬০-এর দশকের প্রথম ভাগ থেকে ধ্রুপদী ফিল্ম নোয়ার ধারায় অতি অল্পসংখ্যক কিছু উল্লেখযোগ্য চলচ্চিত্র নির্মিত হলেও অন্যান্য চলচ্চিত্র-বর্গের উপর এই ধারার প্রভাব ছিল অত্যন্ত গভীর। এই ছবিগুলিতে পুরনো কালের ফিল্ম নোয়ার-এর বিষয়গত ও দৃশ্য উপাদানগত মিল লক্ষ্য করা যায়। অনেক ধ্রুপদী ''ফিল্ম নোয়া;' ছিল স্বাধীন চলচ্চিত্র। কারণ হলিউডের প্রধান প্রধান স্টুডিওগুলি অনেক নয়ার প্রকল্পের প্রতি আদৌ নজর দিতেন না। আবার ঠিক সেই কারণেই অনেক নিও-নয়ার ফিল্মও স্বাধীন হিসেবে পরিগণিত।
১৯৭০-এর দশক থেকে নতুন চলচ্চিত্রগুলির সঙ্গে আগেকার ফিল্ম নোয়ার-এর তুলনা হতে থাকে। ধ্রুপদী নোয়া-এর বৈশিষ্ট্যের বিপরীতে নিও-নোয়া'র ছবিগুলি আধুনিক পরিস্থিতি ও প্রযুক্তির দিকে দৃষ্টিক্ষেপ করতে থাকে – বিস্তারিত বর্ণনা ধ্রুপদী ফিল্ম নোয়ায় হয় অনুপস্থিত থাকত নয় অপ্রয়োজনীয় গণ্য হত। যেসব আধুনিক থিম এই ধারায় যুক্ত হয় সেগুলি হল ব্যক্তিপরিচয়গত সংকট বা আইডেনটিটি ক্রাইসিস, স্মৃতিসংক্রান্ত ইস্যু বা আধ্যাত্মিকতা, এবং প্রযুক্তিসমস্যা ও সমাজের উপর তাদের প্রভাব। একইভাবে এই সকল উপাদানবিশিষ্ট কথাসাহিত্যের যে কোনো ধারার উপর এই শব্দটিকে আরোপ করা যায়।
উদাহরণ
চলচ্চিত্র
অন্যান্য
কিরণ মোরে
কিরণ শঙ্কর মোরে (জন্ম: ৪ সেপ্টেম্বর, ১৯৬২) গুজরাতের বরোদায় জন্মগ্রহণকারী সাবেক ভারতীয় ক্রিকেটার। ১৯৮৪ থেকে ১৯৯৩ সময়কালে ভারত ক্রিকেট দলের অন্যতম সদস্য ছিলেন। দলে মূলতঃ উইকেট-রক্ষকের দায়িত্ব পালন করতেন কিরণ মোরে। এছাড়াও ২০০৬ সালে দিলীপ বেঙ্গসরকারের দায়িত্ব লাভের পূর্বে পর্যন্ত বিসিসিআইয়ের দল নির্বাচকমণ্ডলীর সভাপতির দায়িত্ব ছিলেন তিনি।
ঘরোয়া প্রথম-শ্রেণীর ভারতীয় ক্রিকেটে বড়োদরা দলের প্রতিনিধিত্ব করতেন। উইকেট-রক্ষণের দায়িত্ব পালনের পাশাপাশি ডানহাতে ব্যাটিং ও ডানহাতে লেগ স্পিন বোলিংয়ে পারদর্শী ছিলেন।
খেলোয়াড়ী জীবন
১৯৭০-এর দশকের শেষার্ধ্বে ভারতের অনূর্ধ্ব-১৯ দলের পক্ষে খেলেন। ১৯৮২ সালে বোম্বেতে অনুষ্ঠিত টাইমস শিল্ডে টাটা স্পোর্টস ক্লাব ও নর্থ ল্যাঙ্কাশায়ার লীগে ব্যারোর পক্ষে খেলেন। ১৯৮২-৮৩ মৌসুমে নিয়মিত উইকেট-রক্ষক সৈয়দ কিরমানীকে সহায়তাকল্পে ওয়েস্ট ইন্ডিজ সফরে যান। কিন্তু কোন টেস্টে অংশগ্রহণ করার সুযোগ হয়নি তার।
১৯৮৫-৮৬ মৌসুমে অস্ট্রেলিয়া সফরে যান। বিশ্ব সিরিজ কাপের প্রথমদিককার খেলায় কিরমানী আঘাত পেলেও দৃশ্যতঃ খেলোয়াড়ী জীবন শেষ হয়ে যায়। ফলে প্রতিযোগিতার বাদ-বাকি খেলাগুলোয় অংশ নেন কিরণ মোরে। এরপর থেকে ১৯৯৩ সাল পর্যন্ত মোরে টেস্ট ক্রিকেটে ভারতের প্রথম পছন্দের উইকেট-রক্ষক ছিলেন। তবে একদিনের আন্তর্জাতিকে তাকে প্রায়শঃই ভালোমানের ব্যাটসম্যানদের কারণে স্থানচ্যুত হতে হয়েছে।
১৯৮৬ সালে ইংল্যান্ডের বিপক্ষে প্রথম টেস্ট সিরিজে অংশগ্রহণ করেন। তিন টেস্টের ঐ সিরিজে তিনি সর্বমোট ১৬ ক্যাচ নিয়ে ইংল্যান্ডের বিপক্ষে ভারতীয় রেকর্ড গড়ার পাশাপাশি ব্যাটিং গড়ে দ্বিতীয় স্থানে অবস্থান করেন। ছোটখাটো গড়নের অধিকারী মোরে ব্যস্ত ব্যাটসম্যান হিসেবে পরিচিতি পেয়েছেন। প্রতিষ্ঠিত ব্যাটসম্যানেরা ব্যর্থ হলে তিনি প্রায়শঃই দলকে গুরুত্বপূর্ণ ইনিংস উপহার দিতেন। ১৯৮৮-৮৯ মৌসুমে স্বাগতিক ওয়েস্ট ইন্ডিজের বিপক্ষে ৫০ রান তোলেন। এসময় ভারত দলের সংগ্রহ ৬৬/৩ ছিল। করাচীতে পাকিস্তানের বিপক্ষে ফলো-অনে থাকা অবস্থায় তার সেরা ইনিংসটি উপহার দেন। মাদ্রাজ টেস্টে ছয় ব্যাটসম্যান তার হাতে স্ট্যাম্পিং হন। তন্মধ্যে পাঁচটি করেন দ্বিতীয় ইনিংসে। উভয়ক্ষেত্রেই তার এ কৃতিত্ব অদ্যাবধি টেস্ট রেকর্ড হিসেবে টিকে রয়েছে।
নিউজিল্যান্ড গমন
১৯৮৯-৯০ মৌসুমে মোহাম্মদ আজহারউদ্দীনের নেতৃত্বাধীন ভারত দলের সদস্যরূপে নিউজিল্যান্ড সফরে যান। ঐ দলে তিনি সহ-অধিনায়ক মনোনীত হন। নেপয়ারে অনুষ্ঠিত সিরিজের দ্বিতীয় টেস্টে ব্যক্তিগত সর্বোচ্চসহ ৭৩ রান তোলেন। কিন্তু ঐ বছরের শেষদিকে ইংল্যান্ড সফরে রবি শাস্ত্রীর কাছে সহ-অধিনায়কত্ব হারান।
লর্ডসে উদ্বোধনী ইংরেজ ব্যাটসম্যানকে গ্রাহাম গুচকে ৩৬ রানে ক্যাচ ফেলে দেয়ার খেসারত গুণতে হয় ভারত দলকে। পরবর্তীতে গুচ ৩৩৩ রান তুলেছিলেন। ১৯৯২ সালের ক্রিকেট বিশ্বকাপে ছোটখাটো বিতর্কময় পরিবেশ সৃষ্টি করেন। তিনি ক্রমাগত জাভেদ মিয়াঁদাদের বিপক্ষে আউটের আবেদন জানাতে থাকেন।
অবসর
১৯৯৪ সালের শুরুতে বরোদার সতীর্থ নয়ন মোঙ্গিয়ার কাছে জাতীয় দলের সদস্যতা থেকে স্থানচ্যুত হন। নিজ রাজ্য দলে মূখ্যতঃ ব্যাটসম্যান হিসেবে খেললেও সুযোগ পেলেই উভয় দায়িত্বেই তাকে দেখা যেতো। এছাড়াও ১৯৯৮ সাল পর্যন্ত বরোদার অধিনায়কত্ব করেন।
১৯৯৭ সালে কিরণ মোরে আলেম্বিক ক্রিকেট একাডেমি প্রতিষ্ঠা করেন।
আভাল ওরু তোডার কাদাই
কাহিনী
কবিতা (সুজাতা) হচ্ছেন একজন তরুণী যিনি তার পরিবারের একমাত্র উপার্জিতা। তিনি কঠোর পরিশ্রম করেন তার বিধবা বোন, অবিবাহিত বোন, অন্ধ কনিষ্ঠ ভ্রাতা, তার মা এবং তার মাতাল ভ্রাতা মূর্তি (জয়গণেশ) এবং তার পত্নী এবং এক ছোটো বাচ্চাকে খাওয়ানোর জন্য। কবিতার বাবা পরিবার ত্যাগ করে সাধু হয়েছেন অনেক আগেই। তার ভাই কোনো কাজ তো করেই না, আবার তার সাথে অনেক গ্যাঞ্জাম করে। তার একটি প্রেমিক আছে, অনেক পুরোনো প্রেমিক, নাম তিলক (বিজয়কুমার) যে তাকে বিয়ে করতে চায় কিন্তু কবিতা রাজি থাকেনা তার পরিবারের কথা চিন্তা করে। তিলক কবিতার বোন ভারতী (শ্রীপ্রিয়া) যে একজন বিধবা তাকে পছন্দ করে ফেলে। কবিতা তার বোনের এবং তিলকের প্রেমপত্র পড়ে তাদের দুজনের মধ্যে বিয়ের ব্যবস্থা করে ফেলে। প্রসাদ (কমল হাসান) আবার ভারতীকে ভালোবাসত তবে তার এবং তিলকের প্রেম দেখে খুবই ব্যথিত হয় এবং পরে কবিতার বান্ধবী চন্দ্রা (ফটাফট জয়লক্ষ্মী)কে বিয়ে করতে রাজি হয়। কবিতা তার অফিসের সিনিয়র সহকর্মী অরুণ ঘোষ (গোকুলনাথ)কে বিয়ে করতে রাজি হয়ে যায় তার ভাই এর দায়িত্বপরায়ণতা দেখে। কবিতা তার চাকরি ছেড়ে দেওয়ার সিদ্ধান্ত নেয় কিন্তু পরে তার ভাই এর মৃত্যুর খবর শুনে সে তার অবিবাহিত বোনকে অরুণ ঘোষের পত্নী হিসেবে বসিয়ে দেয় এবং সিনেমার শেষ দিকে দেখায় কবিতা তার চাকরি অব্যাহত রেখেছে এবং তার আগের মতই তার পরিবারকে চালাচ্ছে।
দারবান্দ
দারবান্দ (Дербе́нт; ; Dərbənd; Кьвевар; Дербенд),  রাশিয়ার একটি শহর, কাস্পিয়ান সাগরের তীরে এবং আজারবাইজান সীমান্তের উত্তরে অবস্থিত।এটি রাশিয়ার দক্ষিণতম শহর, এবং দাগেস্তানের দ্বিতীয় গুরুত্বপূর্ণ শহর। রুশ জনগণনা অনুযায়ী এর জনসংখ্যা: ১১৯,২০০ (২০১০ জনগননা); ১০১,০৩১ (২০০২ জনগননা); ৭৮৩৭১ (১৯৮৯ জনগননা)।
দারবান্দ কাস্পিয়ান সাগর এবং ককেশাস পর্বতমালা মধ্যে সংকীর্ণ প্রবেশপথ দখল করে রেখেছে যা উত্তরের ইউরেশীয় প্রান্তর এবং দক্ষিণে ইরানের মালভূমিকে সংযোগ করেছে।
ঐতিহাসিক দলিলপত্রের উপর ভিত্তি করে, যা ৮ম খ্রিষ্টপূর্বাব্দ পর্যন্ত পুরানো, দারবান্দকে রাশিয়ার সবচেয়ে পুরানো শহর বলে দাবি করা হয়। কৌশলগত অবস্থানের কারণে, এই শহরটি বহুবার হাত বদল হয়েছে, বিশেষ করে পার্সিয়ান, আরব, তইমুর, শিরভান এবং ইরানি রাজ্যদের মধ্যে। উনিশ শতকে, ১৮১৩ সালের গুলিস্তান চুক্তির দ্বারা এটি ইরানের থেকে রাশিয়ার হাতে চলে যায়।
ব্যুৎপত্তি
দারবান্দ শব্দটি এসেছে আধুনিক   থেকে (দার “দরজা” + বান্দ “বাধা,” মানে, “বন্ধ দরজা”), যা সন্নিহিত গিরিপথকে উল্লেখ করে। এটা প্রায়ই আলেকজাণ্ডারের কাল্পনিক দ্বারের সঙ্গে চিহ্নিত করা হয়। পঞ্চম শতাব্দির শুরু বা ষষ্ঠ শতাব্দীর শুরুরদিকে এর ফার্সি নামের প্রচলন শুরু হয়,যখন শহরটি পারস্যের সাসানীয় রাজবংশের কাভাধ ১ দ্বারা পুনঃপ্রতিষ্ঠিত হয়, কিন্তু এর আগে থেকেই দারবান্দ সম্ভবত সাসানীয় রাজবংশের দ্বিতীয় শাহ, শাপুর দ্বারা পারথিয়ান্সদের এবং ককেশিয়ান অ্যালবেনিয়ার বিরুদ্ধে বিজয়ের ফলে সাসানীয় প্রভাব বলয়ের মধ্যে ছিল। অতি প্রাচীনকাল থেকেই, ককেশাসের দরজা হিসেবে এই এলাকার গুরুত্ব অনুবাধন করা হয়েছিল ও কাজে লাগানো হয়েছিল এবং দারবান্দতে ৫০০০ এরও বেশি বয়সী প্রত্নতাত্ত্বিক কাঠামো রয়েছে। এই ভৌগোলিক বিশেষত্বের ফলে শহরটি দুটি প্রাচীরের মধ্যে বিকশিত হয়েছে, যা পাহাড় থেকে সমুদ্র পর্যন্ত বিস্তৃত। এই দুর্গ দেড় সহস্রাব্দেরও বেশি সময়কাল পর্যন্ত ব্যবহৃত হয়েছে যা বিশ্বের অন্য কোন দুর্গের চেয়েও বেশি।
আরবি গ্রন্থে এই শহরটি পরিচিত ছিল বাব আল-আবয়োআব (আরবি: باب الأبواب: আক্ষরিক অনুবাদ: দরজার দরজা), বা শুধু আল-বাব নামে।
ইতিহাস
থাম্ব|নার‍্যান-কালা কেল্লা থেকে শহরের দৃশ্য ১৯১০ কাস্পিয়ান সাগর এবং উত্তর ককেশাস পর্বতমালার মধ্যবর্তী একটি সংকীর্ণ, তিন কিলোমিটারের টুকরো জমির উপর দারবান্দের অবস্থান সমগ্র ককেশাস অঞ্চলের মধ্যে কৌশলগত বলে ধরা হয়।ঐতিহাসিকভাবে, এই অবস্থানের কারণে দারবান্দের শাসকরা ইউরেশীয় প্রান্তর এবং মধ্যপ্রাচ্যের মধ্যকার ভূমি দ্বারা চলাচলা ও ব্যবসা-বাণিজ্য নিয়ন্ত্রণ করতো।ককেশাস শৈলশ্রেণী অতিক্রম করার একমাত্র বাস্তবসম্মত পথটি ছিল ডেরিয়াল ঘাট দ্বারা।
পারস্য শাসন
থাম্ব|দারবান্দ তার মধ্যযুগীয় দুর্গের জন্য বিখ্যাত, যা একটি ইউনেস্কোর বিশ্ব ঐতিহ্যবাহী স্থান। থাম্ব|শীতের সময় দারবান্দ দুর্গের ছবি। ঐতিহ্যগতভাবে এবং ঐতিহাসিকভাবে একটি ইরানি শহর,  দারবান্দ অঞ্চলে প্রথম দৃঢ় উপনিবেশের ইতিহাস অষ্টম খ্রিস্টপূর্বাব্দ পুরানো এবং ষষ্ঠ খ্রিস্টপূর্বাব্দ থেকে শুরু করে যা মাঝে মাঝে পারস্য সম্রাটগণ দ্বারা নিয়ন্ত্রিত হতো। ৪র্থ খ্রিষ্টাব্দ পর্যন্ত, এটি ককেশিয়ান আলবেনিয়ার অংশ ছিল যা আকিমিনীয় পারস্য সাম্রাজ্যের অধস্তন ছিল, এবং ঐতিহ্যগতভাবে রাজধানী আলবানা দ্বারা একে শনাক্ত করা হত।  এর আধুনিক নামটি হচ্ছে একটি ফার্সি শব্দ (دربند দারবান্দ) যার মানে হচ্ছে "প্রবেশপথ", যার ব্যবহার ৫ম শতাব্দীর শেষ বা ৬ষ্ঠ শতাব্দীর প্রথম দিকে শুরু হয়, যখন শহরটি পারস্যের সাসানীয় রাজবংশের কাভাধ ১ দ্বারা পুনঃপ্রতিষ্ঠিত হয়,   কিন্তু এর আগে থেকেই দারবান্দ সম্ভবত সাসানীয় রাজবংশের দ্বিতীয় শাহ, শাপুর দ্বারা পারথিয়ান্সদের এবং ককেশিয়ান অ্যালবেনিয়ার বিরুদ্ধে বিজয়ের ফলে সাসানীয় প্রভাব বলয়ের মধ্যে ছিল। ৫ম শতাব্দীতে দারবান্দ সীমান্ত দুর্গ ও সাসানীয় সীমান্ত রক্ষীদের কার্যালয় হিসেবে ব্যবহৃত হত।
৩০টি উত্তরমুখী টাওয়ার সহ ২০ মিটার লম্বা (৬৬ ফুট) দেয়ালটি কাভাদের ছেলে খসরাউ ১ এর সময়কার বলে ধারণা করা হয়, যিনি দারবান্দের দুর্গের নির্মাণের আদেশ দিয়েছিলেন।
সাসানীয় দুর্গের বর্তমানে কোন অস্তিত্ব নেই, বিখ্যাত দারবান্দ দুর্গ নামে যেটা আজ দাঁড়িয়ে আছে তার নির্মাণ ১২শ শতাব্দী থেকে শুরু করা হয়েছিল। কেউ কেউ বলে যে কাস্পিয়ান সাগরের উচ্চতা পূর্বে বেশি ছিল এবং পানির স্তর হ্রাস পাওয়ার ফলে একটি আক্রমনের রাস্তার উদয় হওয়ায় দারবান্দকে সুরক্ষিত করতে হয়েছিল।  কাহিনিকার মোভসেস কাগানকাৎভাতসি  লিখেছিলেন "বিস্ময়কর দেয়াল, যার নির্মাণে পারস্য রাজারা আমাদের দেশেকে নি:শেষিত করে ফেলেছিলেন, এবং স্থাপত্যবিদ নিয়োগ ও গৃহ নির্মাণ সামগ্রী সংগ্রহ করেছিলেন একটি বিরাট ইমারত নির্মাণের জন্য যা ককেশাস পর্বতমালা এবং গ্রেট ইস্টার্ন সাগরের মধ্যবর্তী স্থানে বিস্তৃত ছিল।" দারবান্দ সাসানীয় সাম্রাজ্যের একটি শক্তিশালী সামরিক ঘাঁটি এবং পোতাশ্রয় হয়ে ওঠে। ৫ম ৬ষ্ঠ শতাব্দীতে,দারবান্দ এছাড়াও ককেশাসে খ্রিস্টান বিশ্বাসের প্রচারের একটি গুরুত্বপূর্ণ কেন্দ্র হয়ে ওঠে।
আরবদের বিজয়
৬৫৪ সালে, তাদের পারস্যে আক্রমণের পর আরবরা দারবান্দ দখল করে, যাকে তারা দরজার দরজা (বাব আল-আবয়োআব) বলতো।  তারা এই শহরটিকে একটি গুরুত্বপূর্ণ প্রশাসনিক কেন্দ্রে রুপান্তরিত করে এবং এই এলাকায় ইসলামের প্রবর্তন করে। দারবান্দের প্রতিরক্ষা স্থাপনা সমূহের প্রাচীনত্ব তাদের উপর এমন ছাপ ফেলে যে অনেক আরব ঐতিহাসিকগণ খসরাউ ১ এর সাথে তাদের সংযোগসূত্র স্থাপন ও স্থাপনা সমূহকে বিশ্বের সপ্তাশ্চর্য্যের মধ্যে অন্তর্ভুক্ত করেন। ককেশাস অঞ্চলের মধ্যে দারবান্দ দুর্গ অবশ্যই সবচেয়ে খ্যাতিমান সাসানীয় আত্মরক্ষামূলক স্থাপনা ছিল এবং একটি অত্যন্ত শক্তিশালী কেন্দ্রীয় সরকার দ্বারা এটি নির্মিত হয়েছিল। সিল্ক রুটের উত্তরাঞ্চলের শাখায় এর কৌশলগত অবস্থানের কারণে, দুর্গটি আরব-খাজার যুদ্ধে খাজারদের দ্বারা আক্রমনের শিকার হয়েছিল। আক্রমণকারীদের কাছ থেকে গিরিপথটি রক্ষা করার জন্য সাসানীয়রাও সিউনিক থেকে আর্মেনীয়দের এনেছিলেন; ৯ম শতাব্দীর শেষের দিকে আরব শাসন দুর্বল হবার ফলে, সেখানে বসবাসরত আর্মেনীয়রা তাদের একটি রাজ্য স্থাপন করতে পেরেছিলো, যা ১৩শ শতকের প্রথম দিক পর্যন্ত টিকে ছিলো।
দারবান্দের বিপরীতে, কাস্পিয়ান সাগরের পূর্ব দিকে খননকার্যের ফলে গোর্গানের মহা প্রাচীরের সন্ধান পাওয় যায় যা ছিল দারবান্দের দুর্গ ও প্রাচীরের পূর্ব দিকের সহযোগী। সেখানে একই প্রকারের সাসানীয় আত্মরক্ষামূলক স্থাপনা —বৃহৎ দুর্গ, দুর্গ শহর, লম্বা দেয়াল- একইভাবে সমুদ্র থেকে পাহাড় পর্যন্ত বিস্তৃত।
শিরভানশাহ যুগ
শিরভানশাহ রাজবংশ একটি স্বাধীন বা সামন্ত রাষ্ট্র হিসেবে ৮৬১ থেকে ১৫৩৮ সাল পর্যন্ত টিকে ছিলো; মুসলিম বিশ্বের অন্য কোন রাজবংশের চেয়েও বেশি। তারা তাদের সাংস্কৃতিক সাফল্য এবং ভূ-রাজনৈতিক বিষয়গুলোর জন্য বিখ্যাত ছিল. শিরভানের শাসকরা, যাদের শিরভানশাহ বলা হতো, অনেকবার দারবান্দ দখল করারা চেষ্টা করেছিলো এবং সফলও হয়েছেল এবং ১৮তম শিরভানশাহ রাজা আফ্রিদুন ১ কে শহরের শাসনকর্তা হিসেবে নিযুক্ত করা হয়। পরবর্তী শত শত বছরে শহরটি অনেকবার হাত বদল হয়েছে। ২১তম শিরভানশাহ রাজা, আখসিতান ১, শহরটি পুনঃদখল করেন। তারপরেও, শহরটি আবার উত্তর কিপচকদের কাছে হারিয়ে ফেলেন।
রাশিয়ার স্বরাজ্যভুক্তি
১৯ শতকের তখন পর্যন্ত দারবান্দ ইরানের শাসনাধীন ছিলো, মাঝে মাঝে অটোমান তুর্কিদের সংক্ষিপ্ত দখল ছাড়া যেমন ১৫৮৩ সালের টর্চের যুদ্ধ এবং ইস্তাম্বুল সন্ধির পর, যখন রাশিয়া শহরটি এবং ইরান-শাসিত দাগেস্তানের ব্যাপক জমি দখল করে নেয়।
সম্রাট মহান পিটারের ১৭২২-২৩ সালের পারস্য অভিযানের ফলে রাশিয়া কর্তৃক সংক্ষিপ দখলকৃত হওয়ার পরে, গাঞ্জা চুক্তির, যা রুশ সাম্রাজ্য এবং সাফাভি ইরান (কার্যত নাদের শাহ দ্বারা শাসিত) নিষ্পন্ন, দ্বারা রাশিয়া দারবান্দ এবং তার দুর্গকে ইরানকে ফিরিয়ে দিতে বাধ্য হয়। ১৭৪৭ সালে, দারবান্দ একই নামের দারবান্দ খানাতের রাজধানীতে পরিণত হয়।
১৭৯৬ সালের পারস্য অভিযানের সময়, দারবান্দ জেনারেল ভালেরিয়ান যুবোভ অধীনস্থ রাশিয়ান বাহিনী দ্বারা প্রচণ্ড আক্রমণের শিকার হয়,কিন্তু রাশিয়ানরা তাদের অভ্যন্তরীণ রাজনৈতিক সমস্যার কারণে পিছু হটতে বাধ্য হয়,  ফলে দারবান্দ আবার পারস্য শাসনে ফিরে যায়। রুশ-পারস্য যুদ্ধের (১৮০৪-১৮১৩) কারণে এবং ১৮১৩ সালের গুলিস্তান চুক্তির ফলে, কাজার রাজবংশ কর্তৃক দারবান্দ ও বৃহত্তর দাগেস্তান বাধ্যতামূলকভাবে এবং তৃতীয়বারের মত রুশ সাম্রাজ্যের অধীনস্থ হয়। পটভূমির জন্য দেখুন রাশিয়ার ককেশাস বিজয়।)
দাগেস্তান রাজ্যের ১৮৮৬ সালের জনসংখ্যা গণনায়, দারবান্দের ১৫,২৬৫ অধিবাসীর মধ্যে, ৮,৯৯৪ (৫৮.৯%) ছিলো ইরানি বংশোদ্ভূত (персы) এইভাবে শহরের মধ্যে তাদের একটি নিরঙ্কুশ সংখ্যাগরিষ্ঠতা ছিলো।
ভৌগোলিক অবস্থান
আধুনিক শহরটি নির্মিত হয়েছিলো কাস্পিয়ান সাগরের পশ্চিম তীরে, রুবাস নদীর দক্ষিণে, তাবাসারান পর্বতমালার ঢালে (বৃহত্তর ককেশাস পর্বতমালার অংশ)। দারবান্দের ভালো গনপরিবহন ব্যবস্থা আছে, সাথে আছে নিজস্ব পোতাশ্রয়, দক্ষিণে বাকুতে যাওয়ার জন্য রেল ব্যবস্থা, এবং বাকু থেকে রোস্তভ-অন-ডন যাওয়ার রাস্তা।
শহরের উত্তর দিকে আছে কির্ক-লার বা চল্লিশ বীরের স্মৃতিস্তম্ভ, যারা ৭২৮ সালে আরবদের বিরুদ্ধে দাগেস্তান রক্ষায় শহীদ হয়েছিলেন। দক্ষিণে আছে ককেশীয় দেয়ালের সমুদ্রাভিমুখ প্রান্তসীমা (৫০ মিটার লম্বা), অন্যথায় আলেকজান্ডারের দেয়াল নামেও পরিচিত, যা লৌহদ্বার বা কাস্পিয়ান দ্বারের (পোর্তে অ্যাথানে বা পোর্তে কাস্পিয়ে) সংকীর্ণ গিরিপথ অবরুদ্ধ করে রাখে। যখন অক্ষত ছিলো, দেয়ালটির উচ্চতা ছিলো ৯ মি.(২৯ ফুট) এবং পুরুত্ব ছিলো ৩ মি.(১০ ফুট) এবং এর লোহার দরজা ও অসংখ্য প্রহরা-টাওয়ার দ্বারা এটি পারস্য সীমান্ত রক্ষা করতো।
প্রশাসনিক ও পৌর অবস্থা
প্রশাসনিক বিভাগের কাঠামোর মধ্যে, দারবান্দস্কি জেলার প্রশাসনিক কেন্দ্র হিসেবে দারবান্দ কাজ করে, যদিও শহরটি এই জেলার অংশ নয়। প্রশাসনিক বিভাগ হিসেবে, শহরটিকে দারবান্দ শহর হিসেবে আলাদাভাবে অন্তর্ভুক্ত করা হয়—একটি প্রশাসনিক ভাগ যা একটি জেলার সমান মর্যাদাপূর্ণ। একটি পৌর বিভাগ হিসেবে, দারবান্দ শহরটি দারবান্দ নগর এলাকা হিসেবে অন্তর্ভুক্ত করা হয়.
জনপরিসংখ্যান
প্রধান প্রধান জাতিগোষ্ঠী সমূহ (২০০২ আদমশুমারি):
ইহুদি সম্প্রদায়
ইহুদীরা প্রাচীন কাল হতেই দারবান্দে স্থায়ীভাবে বসবাস করতে শুরু করে। খাজারের আমলে, তারা শহরের জীবনে গুরুত্বপূর্ণ ভূমিকা পালন করতো।  ইহুদি পর্যটক বেঞ্জামিন অব টুডেলা উল্লেখ করেছিলেন যে ১২শ শতাব্দীতে দারবান্দে ইহুদীদের বসবাস ছিলো, এবং খ্রিষ্টান পর্যটক উয়িলহেম অব রুব্রুকিস দারবান্দের ইহুদি সম্প্রদায় সম্পর্কে লিখে গিয়েছিলেন। আধুনিক যুগে দারবান্দের ইহুদীদের সম্পর্কে প্রথম উল্লেখ পাওয়া যায় একজন জার্মান পর্যটক, অ্যাডাম অলেরিয়াস, দ্বারা ১৭শ শতাব্দীতে।
দারবান্দের ইহুদীরা ১৮শ শতকের যুদ্ধে নির্যাতিত হয়েছিলো। পারস্যের নাদীর শাহ অনেক ইহুদীকে ইসলাম গ্রহণ করতে বাধ্য করেন। রাশিয়ার দখলের পর, দাগেস্তানের গ্রামঞ্চলের অনেক ইহুদী দারবান্দ শহরে পালিয়ে আসে, যা মাউন্টেন ইহুদীদের আধ্যাত্মিক কেন্দ্রে পরিণত হয়। ইহুদী জনসংখ্যা ছিলো: ১৮৯৭ সালে ২,২০০ (জনসংখ্যার ১৫%) এবং ১৯০৩ সালে ৩,৫০০। ১৯৮৯ সালে, শহরে ১৩,০০০ এর মত ইহুদী ছিলো, কিন্তু অধিকাংশ সোভিয়েত ইউনিয়নের পতনের পর অভিবাসী হিসেবে চলে গিয়েছিলো। ২০০২ সালে, সেখানে একটি সায়নাগোগ (ইহুদি ধর্মস্থান) এবং কমিউনিটি সেন্টার সহ ২,০০০ ইহুদী ছিলো।  দারবান্দের প্রধান রাব্বি (ইহুদী যাজক), ওবাদিয়া ইসাকভ, ২০১৩ এর ২৫ জুলাই একটি হত্যা প্রচেষ্টায় মারান্তক আহত হয়েছিলেন, ইহুদি সম্প্রদায়কে লক্ষ্য করে আরও ইহুদিবিদ্বেষ কাজের উদ্বেগ সৃষ্টি করেছিলো। ২০১৬ সালে, ইহুদী জনসংখ্যা কমে ১,৩৪৫ এ দাঁড়িয়েছে।
অর্থনীতি ও সংস্কৃতি
এই শহরের প্রধান অর্থনীতিক কর্মকাণ্ড হচ্ছে যন্ত্র নির্মাণ, খাদ্য, বস্ত্র, মাছধরা ও মৎস্য সরবরাহ, নির্মাণ সামগ্রী ও কাঠের শিল্প। এটা রাশিয়ান ব্র্যান্ডি উৎপাদন কেন্দ্র। শিক্ষা পরিকাঠামোোয় একটি বিশ্ববিদ্যালয়ের পাশাপাশি বিভিন্ন কারিগরী স্কুল অন্তর্ভুক্ত। সংস্কৃতিক দিকে, সেখানে একটি লেজগিন নাটকের নাট্যশালা (এস. স্টালস্কির নামে নামকরণ) আছে। শহর থেকে প্রায় ২ কিলোমিটার (১.২ মাইল) ছায়াকা (সীগাল) নামে একটি অবকাশ কলোনি আছে।
সোভিয়েত ঔপন্যাসিক ইউরি ক্রাইমভ তার "দ্যা ট্যাঙ্কার দারবান্দ" নামক বইয়ে দারবান্দ শহরের নামে একটি কাল্পনিক মোটর ট্যাঙ্কারের নাম রেখেছিলেন।
দারবান্দের কেল্লা
থাম্ব|সাসানীয় দুর্গ নার‍্যান-কালা। দারবান্দ একটি বিশাল যাদুঘরের মতো এবং এর কছাকাছি বিস্তীর্ণ পর্বত ও উপকূল রয়েছে, এবং পর্যটনের বিপুল সম্ভাবনা রয়েছে, যা ২০০৩ সালে ইউনেস্কো কর্তৃক কেল্লা, পুরানো শহর এবং দুর্গটিকে বিশ্ব ঐতিহ্যবাহী স্থান ঘোষণা করায় আরও বেড়ে গেছে; কিন্তু, এ অঞ্চলে অস্থিতিশীলতা উন্নয়নকে বাধাগ্রস্থ করছে।
বর্তমান দুর্গ ও দেয়ালটি উত্তরের যাযাবর গোষ্ঠীদের বিরুদ্ধে আত্মরক্ষামূলক কাঠামো হিসাবে পারস্য সাসানীয় সাম্রাজ্যের দ্বারা নির্মিত হয়েছিল, এবং ১৯ শতকের গোড়ার দিকে পর্যন্ত, যতদিন এর সামরিক প্রাসঙ্গিকতা ছিলো, এটিকে আরব, মঙ্গোল, তইমুরিদ, শিরভান, এবং ইরানীয়রা ক্রমাগত মেরামত ও উন্নত করেছিলো। সাসানীউ সম্রাট খসরাউ (চোস্রোয়েস) ১ এর নির্দেশনায় দুর্গটির নির্মাণ করা হয়েছিলো।
দেয়াল এবং এর বিভিন্ন প্রহরা-টাওয়ারগুলোর এক বিরাট অংশ এখনও দৃঢ় আকৃতিতে রয়েছে। দেয়ালটি, যা সমুদ্র পর্যন্ত পৌঁছেছে, ৬ষ্ঠ শতাব্দী অর্থাৎ সাসানীয় আমল পর্যন্ত পুরানো। শহরটির একটি ভালোভাবে সংরক্ষিত কেল্লা রয়েছে (নারিন-কালা), যা শক্ত দেয়াল দ্বারা ৪.৫ হেক্টর (১১ একর) এলাকা পরিবেষ্টিত করেছে। ঐতিহাসিক আকর্ষণের মধ্যে অন্তর্ভুক্ত স্নানঘর, কূপ, পুরাতন কবরস্থান, সরাইখানা, ১৮ শতকের খানের সমাধি, সেইসাথে বিভিন্ন মসজিদ। সবচেয়ে পুরানো মসজিদ হচ্ছে জুমা মসজিদ, যা ৬ষ্ঠ শতাব্দীর বৃহৎ খ্রিষ্টান গির্জার উপর নির্মাণ কর হয়েছে; এটির একটি ১৫শ শতব্দির মাদ্রাসা রয়েছে। অন্যান্য মসজিদ সমূহের মধ্যে আছে ১৭শ শতকের কিরহ্লার মসজিদ, বালা মসজিদ এবং ১৮ শতকের চেরতেবে মসজিদ।
জমজ ও সহোদরা শহর
দারবান্দের জমজ শহরগুলো হচ্ছে:
শহিদ (ইসলাম)
শহিদ (شهيد šahīd, বহুবচনে: شُهَدَاء শুহাদাʾ; স্ত্রীবাচক: শাহিদা) শব্দটি হলো পবিত্র কুরআনের তথা আরবি শব্দ। যার অর্থ হলো সাক্ষী। এছাড়াও এর অন্য অর্থ হলো আত্ম-উৎসর্গ করা। ইসলামি বিশ্বাসের সাক্ষ্যদানে যে সচেতনভাবে গ্রহণযোগ্য মৃত্যু কামনা করে এবং আত্ম-উৎসর্গ করে তার উপাধি স্বরূপ শহিদ শব্দটি ব্যবহার করা হয়।
কুরআনের উদ্ধৃতি
কোরানের নিম্নোক্ত আয়াতে শহিদের অবস্থান জান্নাত বলে আল্লাহ্‌ উল্লেখ করেছেন:
পবিত্র কুরআনুল কারিমে মুসলিম শহিদের জন্য জান্নাতের অঙ্গীকার করা হয়েছে: